Foto: stil92.ru O‘zbekiston Respublikasi Prezidentining 2017 yil 17 oktabrdagi PQ-3334-sonli «Milliy zargarlik buyumlarining zamonaviy ishlab chiqarilishni tashkillashtirish chora-tadbirlari to‘g‘risida»gi qarori qabul qilindi. Qaror matniga ko‘ra, «Asaka» aksiyadorlik-tijorat bankiga o‘z faoliyatini 2009 yilda yakunlagan va ishlab chiqarish maydonlaridan foydalanilmayotgan «1-zargarlik korxonasi» obekti bazasida 2018 yilning 1 iyuliga qadar zargarlik bumlari ishlab chiqaruvchi korxonani ishga tushirish vazifasi yuklatilmoqda. «Asaka» ATB va uning boshqaruvchi kompaniyasi tomonidan obekt hududida investitsiya loyihalari doirasida tashkil etilayotgan korxonalar davlat ro‘yxatiga olingan kunidan boshlab uch yil mobaynida daromad solig‘i, yagona soliq to‘lovi, mulk solig‘i, yer solig‘idan ozod qilinadi.